Etim Inyang
Etim Okon Inyang (25 Disamba 1931 - 26 Satumba 2016) ɗan sandan Najeriya ne kuma tsohon Sufeto Janar na ƴan sanda. An naɗa shi a cikin shekarar 1983 don ya gaji Sunday Adewusi sannan Muhammadu Gambo Jimeta ya gaje shi a cikin shekarar 1986. Ya rasu yana da shekaru 84 a duniya a birnin Lagos dake Najeriya.

Tarihi 
An haifi Inyang a Enwang Mbo, Akwa Ibom, ɗan Okon Inyang sarkin gargajiya a Enwang. Ya yi karatunsa a Makarantar Roman Katolika, Uko-Akpan (1936 - 1937), Makarantar Methodist, Oron (1939 - 1940) da Oyubia Secondary School, Oron (1941 - 1945). Kafin ya shiga aikin ƴan sanda, Inyang malami ne a tsakanin shekarun 1946 zuwa 1949.

Aiki 
Inyang ya shiga aikin ƴan sandan Najeriya a matsayin ɗan sanda a watan Oktoban 1949, ya zama Kofur a cikin shekarar 1957 kuma an mai da shi Kofur a cikin shekarar 1958. Ya zama Sufeto a 1958, Mataimakin Sufurtandan ƴan sanda, (1960 – 1963), Mataimakin Sufeto na ƴan sanda (1963 – 1965) da Sufeto na ƴan sanda a 1965. Ya kasance babban Sufeton ƴan sanda (1967 - 1971), Mataimakin Kwamishinan ƴan sanda (1971 - 1974), Kwamishinan ƴan sanda (1975 - 1980). Tsakanin shekarar 1961 zuwa 1971, ya kasance jami'i a ofishin INTERPOL na Sashen Bincike na Manyan Laifuka. A cikin shekarar 1974, ya gudanar da kafa hukumar kula da zirga-zirgar ababen hawa a rundunar ƴan sanda. Inyang ya kasance Mataimakin Sufeto Janar na ƴan sanda daga 1980 zuwa 1984 da Sufeto Janar a 1984.

Manazarta 

Articles with hAudio microformats